Søren Jaabæk

Søren Pedersen Jaabæk (1814-1894) var en norsk politiker, lærer og bonde. Sammen med Johan Sverdrup (1816-1892), «den norske parlamentarismens far», la han grunnlaget for partiet Venstre som ble stiftet 1884.

Etter oppveksten bodde han på Jåbekk i Halse, men flyttet til Holmesland i Holum da faren døde i 1849 og tok over gården. Jaabæk var ordfører i Halse og Harkmark og i Holum i flere perioder mellom 1845 og 1890.

Jaabæk satt på Stortinget for Lister og Mandals amt fra 1845 til 1890. Her fikk han kallenavnet «Neibæk» på grunn av sin motvilje mot alt som kunne føre til økte offentlige kostnader. Han kjempet innbitt mot alt som smakte av luksus og sentraldirigert embetsmannsvesen. Selv reformer som gavnet bøndene og deres innflytelse på styre og stell kunne han avvise utfra sin motstand mot økte statsutgifter. Jaabæk anerkjente Johan Sverdrup som den ledende strategen innen opposisjonen. Så lenge Sverdrups tanker ikke var for dyre, kunne han regne med Jaabæks støtte.

Jaabæk var medstifter av Norsk Kvinnesaksforening i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884

Ved siden av sin spareiver var Jaabæk en uhyre dyktig organisator. I 1865 grunnla han organisasjonen «Selskabet Bondevennerne» etter dansk mønster. Bondevennerne ble raskt en landsomfattende organisasjon og ble en betydelig maktfaktor. Bondevennerne la grunnlaget for blant annet sparebankene og samvirketjenestene, og foreningene kan på mange måter sees som en forløper for det kommende Venstre-partiet. I sin siste stortingsperiode representerte han Moderate Venstre.

Jaabæk satt til dels samtidig på Stortinget som sine brødre, Simon Holmesland og Johan Holmesland.

Søren Jaabæk har rekord i å sitte i Stortinget. Han satt i Stortinget i 44 år.

Søren Jaabæk grunnla og var redaktør for Folketidende.

 Bibliografi 











 Referanser 

 Se også 
Folketidende (1865–1879)

 Eksterne lenker 


 Artikkel om Jaabæk fra Statsarkivet i Kristiansand

 Liberaleren fra Lista  – Ideer om frihet

Kategori:Stortingsrepresentanter fra Venstre
Kategori:Stortingsrepresentanter for Vest-Agder
Kategori:Stortingsrepresentanter 1845–1847
Kategori:Stortingsrepresentanter 1848–1850
Kategori:Stortingsrepresentanter 1851–1853
Kategori:Stortingsrepresentanter 1854–1856
Kategori:Stortingsrepresentanter 1857–1858
Kategori:Stortingsrepresentanter 1859–1861
Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1871–1873
Kategori:Stortingsrepresentanter 1874–1876
Kategori:Stortingsrepresentanter 1877–1879
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Ordførere i Halse og Harkmark
Kategori:Ordførere i Holum
Kategori:Norske foreningspersoner
Kategori:Norske bønder
Kategori:Personer fra Mandal kommune
Kategori:Medlemmer av Norsk Kvinnesaksforening